La nova discoteca és un projecte de Jean Nouvel, el mateix arquitecte que va dissenyar l’edifici de la Torre Agbar\nAlgunes vegades he parlat d’edificis en construcció, altres cops de projectes, i aquest és el cas que ens ocupa avui. De fet, és encara més complex, podríem dir que és abans del projecte pròpiament. Fa uns dies (el 22 de novembre), es va fer públic el projecte d’una discoteca al recinte del Fòrum de les Cultures de Barcelona. La nova discoteca és un projecte de Jean Nouvel, el mateix arquitecte que va dissenyar l’edifici de la Torre Agbar. A la presentació van assistir, a més de Nouvel i del promotor, l’expresident de la Generalitat de Catalunya Jordi Pujol, que atorga al projecte un suport innegable i també insòlit.\nL’inici d’un projecte és un problema interessant; de fet, quan es comença el “disseny arquitectònic”, el projecte com a tal ja s’ha iniciat, i aquests primers passos són determinants. Això és el que converteix el projecte d’aquesta superdiscoteca al Fòrum un cas digne d’estudi, en el qual, al meu entendre, hi ha diverses coses implicades. Una és el famós edifici triangular del Fòrum, que si té una característica és la de ser l’edifici amb més aspecte de discoteca de Barcelona. La seva forma, l’acabat tètric —quasi gore— de la façana, el color —fora de lloc—, els extravagants vidres de les seves no menys extravagants finestres i la coberta plena d’aigua que l’aire algunes vegades fa caure sobre la vorera, li donen un aspecte de macrodiscoteca de polígon innegable. No és fàcil trobar edificis amb vocació de discoteca, i aquest és el millor que tenim; pensin que de vegades algunes discoteques no aconsegueixen ser convincents, com per exemple l’Up & Down, que sembla una clínica dental. Així és que, si tenim un genuí edifici-discoteca al Fòrum, per què fer-ne una de nova? La història es complica quan sabem que allà s’hi ha situat el Museu de Ciències Naturals, un conjunt museístic en el qual s’agrupen els continguts dels antics museus de Zoologia i de Geologia. I que, per tant, generarà un nou problema en haver de cercar un nou ús públic per als edificis que s’han buidat.\nDesmuntar museus en funcionament per justificar la utilitat de l’edifici del Fòrum, i ara anunciar que al Fòrum li fa falta un nou edifici i que aquest serà una discoteca, és una prova que la nostra ciutat no està ben encaminada en matèria de saber aprofitar el que tenim. Quan el Fòrum tingui en marxa la discoteca i l’escola de circ, què hi pintarà allà un museu de Ciències Naturals? Quina és la cosa que se’ns escapa i que reuneix minerals, animals dissecats, pallassos, equilibristes i discoteques en un espai tan emblemàtic —al final de la Diagonal—. Això és el que volia dir Fòrum de les Cultures?\nL’èxit i l’atracció de les ciutats depèn de coses molt diverses, entre d’altres, que es percebin com a ciutats intel·ligents gestionant els seus recursos i els seus actius. Una ciutat que sap aprofitar el que té i que ho fa amb un sentit de ciutat, deixant veure que forma part d’un conjunt de decisions en xarxa i reflexionades, transmet confiança en una gestió eficaç que aprofita els seus recursos i estima el que té. Ser atractiva com a ciutat no és ser “guapa”; és ser intel·ligent i pràctica, i saber treballar amb el que es té. Una ciutat intel·ligent ha de buscar usos adequats per als edificis que en deixen de tenir: el Castell de Montjuïc, el Teatre Principal, l’edifici de Correus, les casernes del Bruc, la Monumental... Això no es fa evident amb una discoteca al Fòrum. No aprendre dels errors i no recordar els passos equivocats que hem fet, no ens hi ajuda (l’Estadi de Montjuic no serveix per a res rellevant, encara). Que la discoteca proposada, a més, es digui Amnèsia és esclaridor. La idea que Barcelona vol esdevenir una smartcity fa somriure davant de casos com aquest. Pensar que amb semàfors intel·ligents, il·luminació que es reguli segons la llum ambient o aspersors de rec que gestionin millor l’aigua la ciutat esdevé intel·ligent, és una caricatura. El primer que ha de ser intel·ligent és la gestió urbanística, i el Fòrum no ha passat l’examen.\nL’edifici del Fòrum, una construcció amb vocació de discoteca; la zona en tindrà una, feta per Jean Nouvel.


Muguruza conquereix Wimbledon\n©Club de Tennis Barcino\nLa jugadora del Club Tennis Barcino, Garbiñe Muguruza, va guanyar el dissabte 15 de juliol el torneig de Wimbledon. Muguruza s’imposà a Venus Williams per 7-6 i 6-0 i es va proclamar campiona d’aquest prestigiós torneig de Grand Slam.\nEl Club Tennis Barcino va convida el dissabte a tots els socis i mitjans de comunicació a donar suport a la jugadora Garbiñe Muguruza en la que era la seva segona final al torneig londinenc de Wimbledon. Va jugar amb el tenis més complet que ha ofert mai. Un joc que no ha perdut ni una gota de l’agressivitat i la potència que sempre l’ha caracteritzat, però al qual ha sumat una dosi de paciència i capacitat defensiva que, ara mateix, és molt difícil de contrarestar.\nLa jugadora del Club Tennis Barcino des del 2003, després d’aquest triomf, ocupa la posició 4 al rànquing mundial de tennis, dins del top-10 de l’elit mundial.


Allargaran dues línies de metro a canvi de no fer la L12 al Baix\nJulio Bravo10.02.2006 - 01:11h\nTambé es crearà el Metro del Delta entre Cornellà i Castelldefels. La L1 arribarà a Sant Boi i els FGC a Sant Joan de Déu.\nEl Govern va presentar ahir als alcaldes del Baix Llobregat el nou projecte de xarxa ferroviària on destaca la desaparició del projecte de la línia 12. A canvi, s’allargaran la L3 de metro fins a Sant Feliu de Llobregat, la L1 fins a Sant Boi, els FGC arribarà a Sant Joan de Déu, i es crearà el metro fins a Castelldefels.\nEl cost d’aquests projectes s’estima en 870 milions d’euros i es col·loca en un horitzó d’execució fins el 2015. La major part, uns 660 milions els haurà d’assumir el Ministerio de Fomento y la resta el Govern català.\nLa L12 descartada\nLa proposta reformula l’antic disseny de la L12 per abastir més territori, optimitzant les xarxes de transport ja existents. Perllongar la L3 soluciona les reivindicacions de municipis com Esplugues, Sant Just i Sant Joan Despí, cada vegada amb més viatgers cap a Barcelona. Segons va dir ahir Antonio Poveda, tinent d’alcalde de Sant Joan Despí «és una solució a un dèficit de transport entre les dues bandes del riu».\nPer completar les comunicacions, la Generalitat va proposar allargar la L1 des de Bellvitge fins a Sant Boi de Llobregat y prolongar la línia dels Ferrocarrils (FGC) fins a l’Hospital de Sant Joan de Déu.\nAmb 18,3 km de longitud tindrà 12 estacions i preveu trens cada cinc minuts en hora punta amb dues vies soterrades. La línia serà gestionada per Renfe i passarà per Sant Joan Despí, Sant Boi, Viladecans, Gavà, la UPC i Castelldefels platja.


Arrenca la segona edició del Talarn Music Experience — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Arrenca la segona edició del Talarn Music Experience\nArrenca la segona edició del Talarn Music Experience\nEntre aquest divendres i diumenge hi actuaran Joana Serrat, Joan Dausà, Ramon Mirabet, Bigott, Jo Jet, Maria Ribot i DJ Luca Feller. El festival vol apropar cantautors de qualitat al Pallars Jussà i maridar música i gastronomia\nTalarn Music Experience 2017\nAquest divendres arrenca la segona edició del festival de músiques d'autor Talarn Music Experience, que ofereix al Pallars Jussà sessions de música i gastronomia amb actuacions de músics de referència i veus emergents del panorama català. Aquest divendres a la nit actuaran Joana Serrat i Bigott; dissabte, Ramon Mirabet, Jo Jet i Maria Ribot; i diumenge la cloenda serà a càrrec de Joan Dausà. A més a més, cada nit completarà la vetllada una sessió de DJ Luca Feller.\nEl Talarn Music Experience ofereix la possibilitat de viure els concerts en directe des d'una perspectiva diferent, potenciant la proximitat dels artistes amb el públic. El festival fa possible maridar música i territori, acords i paisatge i aplega pallaresos i forans en un espai natural únic on compartir l'essència de la música, la llibertat, les emocions i el ritme a flor de pell.\nEl Talarn Music Experience va néixer tot just fa un any a Lo Quiosc, un espai privilegiat al costat del pantà de Sant Antoni. La primera edició va comptar amb les actuacions d'Adrià Puntí, Blaumut, Xarim Aresté, Sanjosex i Mikel Erentxun, i va despertar un alt interès pel públic en una comarca amb escassa oferta musical de qualitat. L'objectiu de festival és "dur el millor de la música actual al territori pallarès". El seus impulsors, Ramon Mitjana i Sonia Gasia, apassionats per la música, aposten per "acostar música de qualitat i en directe, contrarestant l'escassa oferta cultural i lúdica a la zona i reivindicant alhora la descentralització dels festivals".\nEl preu de cada sessió és de 23€, i l'abonament per als tres dies costa 50€. Tots els concerts inclouran oferta gastronòmica singular creada especialment per a cada sessió.


L'èxode de les joventuts catalanes | Joaquim Amat-Piniella\nL'èxode de les joventuts catalanes\nUn greu perill per al catalanisme\n(“El Dia”, 5-5-1934)\nUna lleugera llambregada a la història dels pobles us confirmarà la idea –crec haver m’hi referit altres vegades–, segons la qual existeix una mena de fatalisme històric, és a dir que els períodes de tirania i de llibertat van alternant-se en el curs dels temps, destinats cadascun d’ells a endegar els problemes socials, econòmics, polítics i espirituals (els marxistes creuen que tots es subordinen als econòmics), que s’han plantejat o s’han transformat (perquè en períodes de tirania no se’n soluciona cap) en el període anterior. Les reaccions naturals de l’opinió pública són les forces motrius que precipiten l’obertura de cada nou període.\nUns punts a observar: un sovintejament excessiu d’aqueixa alternància o un allargassament artificial d’algun període, pot produir un desballestament i una inòpia mental col·lectiva en el país on tingui lloc.\nPermeteu-me una comparació, un xic vulgar, potser, però clara: si un home va a un concert o a una sessió de cinema i ha de romandre molta estona assegut, és lògic que de tant en tant renovi la posició de les cames, si vol evitar que se li enrampin. Però si té la desgràcia de trobar un seient sense aquell mínim de confort que cal, i ha de renovar massa sovint la posició, o bé no pot renovar-la gens per por de molestar els veïns, arribarà un moment que el nerviosisme s’apoderarà d’ell i acabarà per no veure el film o per no sentir el concert.\nPer una situació semblant està passant actualment el nostre país.\nL’any 1923, com a conseqüència d’uns problemes llavors plantejats, s’instaurà a Espanya una dictadura. Aquests problemes s’esmortuïren, es transformaren i assoliren una puixança i una maduresa tals, que determinaren, d’una faisó gairebé biològica, la caiguda de la dictadura i la proclamació de la República, l’any 1931.\nDurant els dos anys següents, unes Corts, integrades per homes d’un pensament republicà estricte i serè, legislaren d’acord amb aquelles necessitats que havien cristalitzat en el nou règim. Diverses circumstàncies entorpidores i bastides per cert sobre una base insegura, ha deturat aquesta trajectòria de la República.\nPerò heus ací, que tot aprofitant-se d’aquesta calma, ha sorgit un moviment, fomentat per totes les despulles de la situació anterior, no prou bandejades de la cleda espanyola, el qual pretextant miratges exòtics i enlluernadors (Itàlia, Alemanya i Àustria), dóna com a clos l’actual període de llibertat i propugna la tornada cap a una tirania, nova per les aparences, però folrada de vell com totes les tiranies.\nSegons expliquen els líders d’aquest moviment, disposen d’unes fórmules màgiques, amb l’aplicació de les quals, es guareixen tots els mals. Per als que els segueixen, tant-se val república com monarquia (com la Lliga); la qüestió és que tornin els jesuïtes i que hi hagi una bona Cambra de Corporacions i que sigui possible la derogació, per decret, de l’Estatut català i de la Reforma Agrària. Quan tindran tot això i hauran penjat uns quants socialistes, la pau tornarà a regnar a Espanya. Doctrina política nova –diuen– i de tan nova l’acorruquen sota l’ombra protectora de Felip II.\nEl que ens interessa ací, però, és que aquest nucli d’opinió consideri closa l’etapa oberta l’any 1931. Error greu! Si la República no ha fet més que iniciar una obra, avui empantanegada en el marasme lerrouxisto-agrari actual, com pot atribuir-se una eficiència i una viabilitat històrica a aquesta obra, sense el risc d’una subversió de valors perillosa i confusionària? Sense acabar de completar l’acció, quina solta pot tenir la reacció? No serà contraproduent per als que tant odien els maldecaps, trencar un procés històric tan rigorós i precís com aquest? Que pensin en les grans hecatombes que s’han registrat en el curs dels anys i veuran que generalment sempre s’han produït per la tossuderia dels poders (en el sentit més ampli del mot) a sostenir o a alterar un estat de fet o de dret, que no era l’oportunitat històrica de sostenir o d’alterar!\nSe’ns objectarà que en el cas present, hi ha un factor prou potent per creure en aquesta oportunitat: els vots de les dretes en les eleccions de novembre. Replicarem, però, que aquesta no és qüestió de vots. Perquè és indubtable que amb una llei electoral amb cara-i-ulls i un govern responsable que sabés oposar-se als procediments poc escrupulosos d’alguns, no tardaríem gaire a veure canviats els papers. Es tracta només de saber si la República ha tingut prou temps per acomplir la tasca que les necessitats, que li possibilitarien l’advertiment, li van imposar. De la negativa, no cal ni parlar-ne...\nDoncs bé: cloure el període republicà a mig-fer, seria transgredir aquell ritme històric. I no és fàcil calcular les conseqüències d’aquesta transgressió.\nLa República ha de posar solució a unes necessitats socials, polítiques, econòmiques i espirituals, plantejades abans de la seva instauració, una de les quals i potser la més important per a nosaltres, era la qüestió catalana. I en crearà unes de noves que haurà d’anar solucionant. Si un dia no pogués, tindríem el sentiment d’haver de presenciar la nova tombant política que ens deparessin les circumstàncies d’aquell moment.\nNo creiem que calgui constatar ací la transcendència que per als catalans té l’observació rigorosa d’aquest procés. En l’actual període de llibertat cal donar curs a la nostra necessitat d’auto determinació nacional. Tenim ja alguna cosa guanyada, però una regressió o un cataclisme ens seria fatal\nPer això, guiat d’un interès purament patriòtic i no pas partidista, em plauria que aquest modest comentari, en el curs del qual, per cert, no crec pas haver inventat res, però sí haver justificat d’una manera objectiva la necessitat d’una continuació de la situació actual, em plauria, doncs, que fos llegit fredament i serenament de tots aquells amics joves, que es senten atrets als rengles de la J.A.P., o de les J.O.N.S. (que són els grups polítics d’importació espanyola més puixants entre la joventut catalana). No n’hi ha prou amb sentir esgarrifances de satisfacció davant d’una Cambra de Corporacions, que és un eufemisme brillant d’opressió, o davant d’un salut a la romana o a la grega, o davant d’un himne abrandat. Més important que tota aquesta faramalla, és la tradició espiritual i política genuïnament catalana, que ells obliden, com també obliden el que cap jove no hauria de deixar de tenir present, que si avui per una regla general ens manca una formació cívica, una consciència ciutadana, si ens manca un patriotisme, més sa i més autèntic que el que propugna Gil Robles, és únicament perquè pujarem asfixiats i acovardits entre la misèria mental del primorriverisme. De fer-ho, estic segur que no tardaria a venir una rectificació saludable.\nQue mesuri cadascú l’enorme responsabilitat que contrau en trair els destins nacionals de Catalunya i en no calcular la importància que té la conservació d’aquell ritme històric precís i inequívoc, per a l’evitació de contingències que si serien lamentables per a tots, ho serien més per a ells, tan amants d’un ordre conservador com temorencs davant la possibilitat de capgirells polítics.


RIPOLLÈS / El Consell Comarcal posarà 70.000 euros perquè la fibra òptica arribi a la Vall de Camprodon\nHome » Z-Sin-categoría-definida»RIPOLLÈS / El Consell Comarcal posarà 70.000 euros perquè la fibra òptica arribi a la Vall de Camprodon\nEl Consell Comarcal del Ripollès ha aprovat per unanimitat una modificació del pressupost de l’any 2017 per la concessió de crèdit extraordinari per finançar la implantació de la fibra òptica a la Vall de Camprodon\nEn total, aquesta corporació aportarà 70.000 euros per desplegar aquesta millora tecnològica. A més, els Ajuntaments -en funció dels habitants dels municipis afectats- i la Diputació de Girona també hi aportaran finançament. El president del Consell, Joan Manso (CiU), ha explicat que l’operació més senzilla per començar a desplegar la fibra òptica i amb un millor ”cost-benefici” és el tram entre Ripoll i Sant Joan, un fet que d’alguna manera garanteix que s’estengui per la Vall de Camprodon fins arribar a Setcases.\nAmb la resolució d’aquest tram es podrà assegurar que els municipis de Sant Pau de Segúries, Camprodon, Llanars, Vilallonga i Setcases tinguin accés a la Xarxa Oberta de Catalunya (XOC). Així doncs, l’extensió de la fibra òptica pública resseguirà la via verda fins al municipi setcasenc i ”d’aquesta manera es podrà interconnectar amb alguna cosa perquè sinó quedaria aïllada”. En el cas d’Ogassa i Molló no estan dins del paquet perquè circulen dins d’un altre règim. D’altra banda, si es pot habilitar en el pressupost, més endavant es resoldrà l’arribada de la fibra òptica a la Vall de Ribes. En aquest cas, la xarxa s’estendria des de Campdevànol -on ja està instal·lada- i es portaria fins a Ribes de Freser, on es ramificaria cap a la resta de municipis.\nManso ha recordat que hi ha dues possibilitats per fer arribar aquesta tecnologia a la comarca. La primera és el desenvolupament de la fibra òptica privada.\nLa despesa global en TIC creixerà un 4,5% el 2018


Incansables i persistents: fidelitat a la Diada més enllà de la capital | NacióSantCugat\nper Anna Mira, Sant Cugat | 11 de setembre de 2020 a les 20:12 |\nEls santcugatencs han fet dues files al carrer de la Torre | Anna Mira\nSense aglomeracions al tren per anar a Barcelona. Sense llargues jornades a la capital catalana per demostrar, de forma multitudinària, la força de la gent. Sense carrers plens a vessar, però amb la mateixa il·lusió i determinació que sempre. Enguany mig miler de santcugatencs s'han reunit al voltant del Monestir per reclamar -una vegada més- la independència de Catalunya i la llibertat dels presos polítics en una Diada marcada pel coronavirus.\n"Cada any he anat a Barcelona i sabem que aquest any és diferent, però s'havia de venir", ha explicat la Maria Dolors. Ella sempre ha anat amb un grup d'amics, però les circumstàncies d'enguany ha fet que anés sola a la manifestació. Seguint la fila organitzada per l'ANC, s'ha col·locat a tocar del Claustre, estelada en mà i samarreta de rigor.\nTot i que en un primer moment des de l'ANC s'havia previst fer una via santcugatenca a la Rambla del Celler, finalment s'ha decidit envoltar el Monestir de Sant Cugat. Quan faltaven pocs minuts per les cinc, centenars de santcugatencs s'han col·locat a les marques fetes a terra, i respectant les distàncies de seguretat, per clamar la llibertat i la independència.\n🎥 EN DIRECTE: Els primers santcugatencs arriben al punt de trobada per agafar el número que els indica el punt on posar-se per encerclar el Monestir; informa @annamiraperich https://t.co/M1SrLgZ3D5 #SantCugat pic.twitter.com/iBQdyMEjwe\n— NacióSantCugat (@NacioSantCugat) September 11, 2020\nFamílies joves, gent gran, persones soles, han estat molts els santcugatencs que han sortit decidits al carrer amb la clara voluntat de fer-se sentir. "Anem preparats amb les mascaretes i gel hidroalcohòlic", ha comentat una altra veïna. Un matrimoni d'edat avançada tampoc s'ha volgut perdre l'esdeveniment. "Anem a totes les mobilitzacions de la Diada però també a Lledoners i altres, des de l'any 2012, som els irreductibles", explica el Miquel.\n"Hauríem de ser més i convèncer als que encara no ho estan", ha puntualitzat. Mentrestant la seva dona s'espera a l'ombra d'un dels xiprers de la plaça d'Octavià asseguda a un tamboret i amb una pancarta per la independència. "Les cames em fan una mica la punyeta però sempre hem anat a tot arreu". La Mercè també és del parer que enguany és "molt trist" haver-ho de fer així però "la qüestió és poder-ho fer", apunta.\nA les 17.14 els crits d'"independència", "llibertat presos polítics" i Els Segadors han ressonat per la muralla del Monestir. Aplaudiments i estelades aixecades han deixat una imatge insòlita en plena pandèmia.\n🎥 Ara mateix centenars de santcugatencs encerclen el Monestir de #SantCugat. Crits de “llibertat presos polítics” i “independència” ressonen amb força; informa @annamiraperich https://t.co/M1SrLgZ3D5 @ANCsant_cugat @omniumstc pic.twitter.com/eBrnymbFne\n"Ha canviat molt", diu la Marina mentre assenyala la mascareta. Va acompanyada de les seves filles adolescents i agraeix a l'ANC que "almenys s'hagi organitzat alguna cosa perquè semblava que no es podia fer res". "Des que som petites sempre hem anat a Barcelona i aquest any és estrany perquè sempre quedàvem amb els amics i després anàvem als concerts", comenta la Vinyet.\nUn esdeveniment que a diferència de la resta d'anys ha estat curt i "sobri", ha explicat el coordinador de la secció local de l'ANC, Josep Lliberia. "Avui hem reivindicat que volem seguir tenint una vida amb tots els drets, també el de la manifestació".\nEN DIRECTE Santcugatencs incansables encerclen el Monestir de #SantCugat en una Diada descentralitzada pel coronavirus. Asseguren que sempre s’han mobilitzat per la independència i aquest any no podien faltar. Informa @annamiraperich https://t.co/phyngSXD5w pic.twitter.com/9Bs8ckelbf\nPer alguns una mica "trist" tant per la situació com per la comparació que s'ha fet amb els anys anteriors on les multitudinàries manifestacions a Barcelona han fet la volta al món amb un missatge d'unitat. Una imatge que alguns enguany també han criticat per les pugnes entre Junts per Catalunya i Esquerra Republicana al govern de la Generalitat. "Estic molt trista pels nostres polítics catalans perquè m'han fet mal", ha explicat la Maria Dolors. "Avui vinc pels que estan a la presó i perquè no estem fent res perquè surtin".\nOfrena floral sense públic\nAquest matí, entitats i partits polítics han fet la tradicional ofrena floral al monument de Rafael Casanova en una plaça buida. L'acte s'ha fet sense presència de públic i seguint mesures estrictes de distància i seguretat. Reivindicació i anhels de llibertat però també conscients de la situació generada pel coronavirus, partits i entitats no han volgut deixar passar l'oportunitat de reivindicar-se.\nL'alcaldessa, Mireia Ingla, s'ha dirigit als santcugatencs en una Diada diferent però que a diferència de l'any anterior, la meteorologia ha respectat. Ha volgut agrair la perseverança i l'esforç de tota la ciutadania envers la pandèmia.\nPer la seva banda el santcugatenc Raül Romeva ha fet arribar unes paraules llegides pels membres d'ERC: "En aquesta Diada s'hi barreja el record per la pèrdua de llibertats amb la resistència activa. Ens toca una Diada de més reflexió col·lectiva que d'expressió".\nEstelada gegant a Can Mates\nAquest matí un centenar de persones de l'ANC han desplegat una estelada gegant al turó de Can Mates. Un esdeveniment que no s'ha publicitat "per evitar que vingués gent d'arreu", ha manifestat Lliberia. La bandera, de 70 metres de llarg per 40 metres d'ample s'ha desplegat en un acte que estava previst que se celebrés farà unes setmanes per coincidir amb els 1.000 dies de l'1 d'octubre però la pandèmia del coronavirus va obligar a cancel·lar l'acció reivindicativa.\nVÍDEO L'@ANCsant_cugat desplega una estelada gegant al Turó de Can Mates per la Diada https://t.co/o8ocguyrbD #SantCugat @Llibe pic.twitter.com/MdeitXkdza


La brolla d'en Toni: d’octubre 2017\nDes de que vam començar el blog hem fet centenars de quilòmetres repartits entre les 75 excursions que us he anat presentant. Moltes vegades he caminat arran d'un torrent o una riera buscant una font amagada, però d'altres hem pujat dalt de les muntanyes per guaitar millor allò que hi havia sota els nostres peus.\nA vegades hem pujat turons molt modestos, com el Turó de Montgat, en altres casos ens ha costat més baixar que pujar, com és el cas del Turó de les Onze Hores. A Sant Mateu hem pujat per tres itineraris diferents i de moment el sostre el tenim en el Canigó amb els seus 2.784 metres.\nPer tant, avui us recordem a quines entrades podeu trobar les primeres 30 ascensions de La Brolla.\n1. Sant Mateu (499 metres) Premià de Dalt. El mes de maig de 2008 a 3a Passejada pels voltants de Vallromanes, a Camins de Vallromanes XXI. La Trinxacames 2014. L'itinerari llarg i a Camins de Vallromanes XXIII. Trinxacames 2015. L'itinerari llarg.\n2. Turó de Sant Miquel (426 metres) Vallromanes. El mes de juny de 2009 a Els dominis del Castell de Sant Miquel i el mes de març de 2013 a Camins de Vallromanes V-2. Els dominis del Castell de Sant Miquel.\n3. Puigcastellar (303 metres) Santa Coloma de Gramenet. El mes de novembre de 2009 a Del Torrent de les Bruixes a la Font de l'Alzina.\n4. Turó de Burriac (388 metres) Argentona. El mes de setembre de 2011 a GR-83. Etapa Zero. (Mollet - Mataró) i el mes de desembre de 2016 a Del Torrent de la Cua Llarga a Burriac.\n5. Turó Onofre Arnau (131 metres) Mataró. El mes d'octubre de 2011 a GR-83 Etapa 1 (Mataró -Collsacreu)\n6. Turó de Galzeran (484 metres) Santa María de Martorelles. El mes de febrer de 2012 a Fent Cim VI; Del Kalet a la línea 9.\n7. Canigó (2784 metres) Clarà Rosselló). El mes de juliol de 2012 a GR-83 10a Etapa. Marialles-Refugi Cortalets. Mossèn Cinto Verdaguer. Del Canigó a la Cisa.\n8. Turó d'en Roina (160 metres) Montornès del Vallès. El mes de novembre de 2012 a Caminant entre el Tenes i el Mogent.\n9. Turó del Roquer (199 metres) Montornès del Vallès. El mes de novembre de 2012 a Caminant entre el Tenes i el Mogent.\n10. Turó de les Tres Creus (201 metres) Montmeló. El mes de novembre de 2012 a Caminant entre el Tenes i el Mogent.\n11. Tagamanent (1056 metres) Tagamanent. El mes de maig de 2013 a Montseny V. La Travessa del Montseny.\n12. Matagalls (1697 metres) El Brull. El mes de maig de 2013 a Montseny V. La Travessa del Montseny.\n13. Les Agudes. (1706 metres) Arbúcies. El mes de maig de 2013 a Montseny V. La Travessa del Montseny.\n14. Turó de l'Home (1706 metres) Fogars de Montclús. El mes de maig de 2013 a Montseny V. La Travessa del Montseny.\n15. Sant Miquel de Barretons (1300 metres) Viladrau. El mes d'octubre de 2014 a Montseny X. Viladrau -Sant Miquel de Barretons.\n16.. El Pedró (230 metres) Vallromanes. El mes de febrer de 2014 a Camins de Vallromanes XVIII. Vallromanes Camina per la Marató 2013. Litinerari.\n17. Turó de Céllecs (534 metres) Òrrius. El mes de juny de 2014 a Vallmar 2014.\n18. Turó de Roques Blanques (587 metres) Matadepera. El mes d'agost de 2014 a La Plana Vallesana VII. Camins de Vallromanes XIX. Vallromanes-Montserrat. Segon Tram. Molí de l'Amat (Sabadell) - Estació de Vacarisses.\n19. La Trona (806 metres) Sant Martí de Centelles. El mes de desembre de 2014 a La Plana Vallesana XI. De Sant Martí de Centelles a La Garriga.\n20. Turó de Magarola (403 metres) Barcelona. El mes de març de 2015 a Santa Perpètua - Tibidabo.\n21. Tibidabo (512 metres) Barcelona. El mes de març de 2015 a Santa Perpètua - Tibidabo.\n22. Turó de Mongat (40 metres). Montgat. El mes de març de 2015 a El Turó del Mongat.\n23. Sant Jeroni (1236 metres). Marganell. El mes de juliol de 2015 a Monestir de Montserrat - Sant Jeroni.\n24 Turó de Montagut (218 metres) Malgrat de Mar. El mes de novembre de 2015 a Montnegre-Corredor IX. Torres de guaita i miradors a l'Alt Maresme.\n25. Turó de les Onze Hores (666 metres) Riells del Fai. El mes de setembre de 2016 a Cingles de Bertí IX. Ascensió al Turó de les Onze hores.\n26. Turó de Cirers (427 metres) Cabrils. El mes de desembre de 2016 a Del Torrent de la Cua Llarga a Burriac.\n27. Cim del Puiggraciós (808 metres) Ametlla del Vallès. El mes de febrer de 2017 a Cingles de Bertí XII. Caminant pels Sots Ferèstecs.\n28. Turó de les Maleses (420 metres) Montcada i Reixac. El mes de juny de 2017 a Caminant pel voltant de la Font dels Castanyers.\n29. Turó de la Coscollada (463 metres) Badalona. El mes de juny de 2017 a Caminant pel voltant de la Font dels Castanyers.\n30. Turó del Roc de la Guàrdia (891 metres) Hostalets de Balenyà. El mes d'octubre de 2017 a Moianès X. Caminant per les terres altes del Congost.\nProperament arribarem a França caminant.\nEtiquetes de comentaris: Cims de la Brolla


(Leitat 1:) gràcies als sanitaris, ...i als enginyers! - BARCELONA RADICAL\n(Leitat 1:) gràcies als sanitaris, ...i als enginyers!\nEl Consorci de la Zona Franca, HP, Leitat i Seat impulsen un model per donar suport als hospitals\nBarcelona 22/03/2020 ara\nANTONI BASSAS / PAULA SOLANAS\nEl respirador de campanya dissenyat pel Consorci de la Zona Franca / ARA\nPer fi una bona notícia: les UCI podran deixar de patir per la falta de respiradors. L'aliança entre el Consorci de la Zona Franca, el fabricant d'electrònica HP, el centre tecnològic Leitat (Tecnio) i la firma automobilística Seat ha anunciat aquest diumenge que han aconseguit dissenyar el primer respirador de campanya fet amb impressió 3D. Es tracta d'un projecte en col·laboració amb el CatSalut, a través del Consorci Sanitari de Terrassa i l'Hospital Parc Taulí de Sabadell. Aquest dilluns començaran a fabricar-se, a un ritme de 100 unitats diàries i d’unes 300 a finals de setmana. L’Agència Espanyola del Medicament ja ha rebut la fitxa tècnica de l’aparell i n’ha concedit l’homologació provisional.\nAquest respiradors, considerats d’emergència, són més senzills que els que hi ha a les UCI i permeten insuflar aire a pressió constant (i, per tant, a pacients anestesiats) durant tres o quatre dies. El seu cost és unes 50 vegades inferior als respiradors més sofisticats.\nAquest és el document que es recomana portar a partir d'avui per sortir de casa\nEl doctor Manuel Balcells, president del Consell Assessor del departament de Salut de la Generalitat, ha declarat a l’ARA que aquests respiradors low cost “salvaran vides, i arriben en el moment oportú perquè els hospitals ja estaven terriblement angoixats davant l’allau de malalts crítics que s’esperen per a la setmana que avui comença”. Balcells ha explicat que les simulacions de respiració s’han fet amb maniquins i que els plans de fabricació s’han posat a disposició del ministeri de Sanitat perquè el model es pugui replicar allà on faci més falta.\nL'aparell s'ha batejat amb el nom Leitat 1 i se n'ha simplificat al màxim el disseny i els components per, segons el comunicat enviat pel Consorci, "poder desenvolupar un dispositiu mèdic robust, d'utilitat i de menys complexitat facilitant-ne la producció i assemblatge". A més, ja s'està treballant en un segon model millorat. El disseny l'ha fet l'enginyer de Leitat Magí Galindo, i ha estat validat a nivell mèdic pel doctor Lluís Blanch, director d'innovació a l'Hospital Parc Taulí de Sabadell i expert en ventilació mecànica.\nEls metges temen que faltin respiradors durant els pròxims dies\nEn els últims dies, diverses indústries i fabricants no vinculats als dispositius mèdics s'han posat a disposició del govern espanyol per començar a produir materials de tot tipus per als hospitals, des de mascaretes o respiradors fins a gel desinfectant. Per exemple, la firma de perfums Puig va oferir-se ahir per produir solucions hidroalcohòliques i higienitzants.


El Pi critica que els Pressuposts Generals mantenguin «una pressió fiscal massa elevada»\ndissabte, 5 de desembre de 2020 | 03:58h\n#pressupostsEl PiJaume Font\nEl Grup Parlamentari El PI ha criticat aquest divendres que els Pressuposts Generals de les Balears mantenguin «una pressió fiscal massa elevada així com l'augment en 435,4 milions d'euros» en concepte de deute i préstecs «i no quant a la inversió», per la qual cosa aquest divendres ha presentat una esmena a la totalitat del Projecte de Llei.\nSegons ha informat el partit, des de la formació critiquen les quanties de l'Impost sobre Successions i Donacions i el tram autonòmic de l'IRPF. Així mateix, la formació apunta al fet que els recursos pressupostats no garanteixen «la urgent neteja ni el correcte manteniment» dels torrents ni resolen la problemàtica del difícil accés a l'habitatge. El PI denuncia, també, les retallades sofertes per Abaqua (13 milions d'euros menys), l'Ibisec (14 milions d'euros menys) i IB3 (10 milions d'euros menys).\nEl president de la formació, Jaume Font, ha dit que El PI «sempre ha estat partidari de l'eliminació de l'Impost sobre Successions i Donacions i de rebaixar el tram autonòmic de l'IRPF a les rendes mitjanes i baixes». D'altra banda, ha criticat l'ús dels fons recaptats amb l'ITS, ja que aquests són «per a despeses corrents pel que és un símptoma evident dels pocs recursos amb els quals compta el Govern, el qual ha trobat, amb l'Impost Turístic, una forma per a finançar la seva política d'inversions».\nEl Grup Parlamentari assenyala també que no hi ha una aposta decidida per la diversificació del model econòmic i productiu de les Balears. «El model actual continua sent excessivament dependent del sector turístic i les inversions en els sectors agrari, industrial i d'innovació són insuficients, com també ho és l'esforç pressupostari destinat a dinamitzar la petita i mitjana empresa», assegura Font. En els Pressuposts Generals de la CAIB per a l'any 2020 els falta, segons El PI, «una política balear potent cap a la reconversió de zones turístiques madures i una millora substantiva de les infraestructures en matèria de sanitat, transport i medi ambient».


Rincon de Milberg Hotels - PREUS AMB ELS DESCOMPTES MÉS GRANS a tots els hotels a Rincon de Milberg\nexperiència [Rincon de Milberg, Tigre]\nConvenientment situat a Tigre, Intercontinental Nordelta Tigre Hotel és una base ideal des d'on expl\nConvenientment situat a Tigre, Intercontinental Nordelta Tigre Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Paseo Comercial Villa La Nata, Museo de arte Tigre, Museo Naval de la Nacion. Simplement imagini's totes les comoditats i diversions que vostè espera de InterContinental Hotels Group i afegeixi-hi el comfort de la seva llar. Wi-Fi gratuït en totes les habitacions, recepció 24 hores, instal.lacions per a minusvàl.lids, Zones públiques amb Wi-Fi, aparcacotxes són només algunes de les comoditats que fan que Intercontinental Nordelta Tigre Hotel sigui diferent dels altres hotels de la ciutat. Gaudiu de les comoditats d'alta gama com ara televisió de pantalla plana, connexió sense fils a internet (cortesia), banyera hidromassatge, habitacions per a no fumadors, aire condicionat per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com centre esportiu, piscina exterior, solàrium. Descobreixi una encantadora mescla de servei profesional i ampla gama de característiques a Intercontinental Nordelta Tigre Hotel.\nThe room was awesome, the hotel was really clean\nLlocs històrics de Rincon de Milberg\nTaberna de la Bahia\nSobre Rincon de Milberg\nRincon de Milberg és en dels molts llocs de Tigre que els viatgers gaudeixen de visitar. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Rincon de Milberg està agraciat amb envoltatns plens de vida, bons restaurants, zones de compra i increibles atraccions. Estalvii temps i diners fent la reserva amb Agoda.com, que us promet les millors opcions d'hotels a Rincon de Milberg i molts més àrees a Tigre. Explori un llistat complet d'allotjaments i trobi el lloc perfecte per a vostè. Digui'ns les seves dates de viatge ideals a Rincon de Milberg i us direm els preus ideals disponibles.\nDescobreixi els barris de Rincon de Milberg\nAllotjaments a Buenos Aires Província\nAllotjaments a Tigre\nHotels Rincon de Milberg populars\nIntercontinental Nordelta Tigre Hotel


Marina - Es documenten nous elements estructurals al jaciment iber de les Maleses - Notícia - L'informatiu\nCisternes, col·lector i sitja\nEs documenten nous elements estructurals al jaciment iber de les Maleses\nVista amb dron. Autor: Museu Mpal Montcada\nEl 14 de març va tenir lloc la presentació dels resultats de la darrera campanya d’excavació, realitzada l’estiu del 2016. L’acte va estar presidit per la directora del Parc de la Serralada de Marina, Cinta Pérez, la regidora de Cultura i Patrimoni de l’Ajuntament de Montcada i Reixac, Mónica Martínez, i l’alcaldessa de Montcada i Reixac, Laura Campos.\nLes arqueòlogues responsables de les excavacions, Mercedes Durán i Gemma Hidalgo, van destacar la localització d’una estructura per captar l'aigua de la pluja. Aquesta estava formada per un col·lector construït en pedres sense escairar que s'endinsava al carrer principal, recollia les aigües d’aquest carrer i de les teulades de les cases que tenia davant i les conduïa cap a una cisterna excavada a la roca granítica i a una cota més baixa que el col·lector.\nEl dipòsit estava protegit per dos murs que s'aixecaven com a parapet per evitar possibles caigudes. La seva excavació no s'ha finalitzat i es continuarà durant la campanya d'aquest any. Es tracta d'una cisterna mixta, segons la classificació d’Oliach, i l'interès principal és la funció que desenvoluparia com a reserva d'aigua per a moments puntuals i per a la transformació de matèries primeres. El taller del ferrer que estava davant podria utilitzar-la no només per a la forja del metall, sinó també per als petits accidents amb risc d'incendi que fàcilment podrien produir-se. Aquesta cisterna és coetània amb l'urbanisme del poblat.\nEn canvi, un altre petit dipòsit excavat a la roca i amb una capacitat aproximada de 1.600 litres continua demostrant com les Maleses va estar habitada per cabanes abans del segle IV aC. Era un recurs més petit, però igualment valuós. Un cop s'iniciï la urbanització de les Maleses, aquesta estructura quedarà amortitzada.\nFinalment, un altre element també interessant ha estat la documentació d’una sitja, excavada a la roca granítica. Les mostres carpològiques analitzades indiquen com en el moment del seu abandonament encara contenia restes de cereals.\nLa intervenció arqueològica al jaciment de les Maleses és promoguda pel Museu Municipal de Montcada, amb el suport econòmic del Consorci del Parc de la Serralada de Marina. Les persones que hi participen formen part del projecte didàctic que des de fa més de trenta anys es desenvolupa amb l'INS Montserrat Miró de la mateixa localitat. En diverses ocasions, també han participat estudiants universitaris dins del projecte CASA (Consortium for Advanced Studies Abroad).\nAmb la documentació d'aquestes noves estructures, el jaciment de les Maleses de mica en mica ens va completant la panoràmica del seu urbanisme i de com els seus habitants aprofitaven els recursos naturals.\nFont de la informació: Museu Municipal de Montcada (Mercedes Durán i Gemma Hidalgo)


"El nostre model econòmic no és ser Gibraltar, sinó Silicon Valley" - Poble Andorrà\n“El nostre model econòmic no és ser Gibraltar, sinó Silicon Valley”\nEl ministre d'Economia Jordi Gallardo destaca que no hi ha cap estratègia per atreure youtubers\nEl ministre d’Economia, Jordi Gallardo, ha concedit una entrevista al diari espanyol La Razón on ha tractat diferents temes, especialment centrats en l’economia. Gallardo ha indicat que el model econòmic és el de Silicon Valley i no el de Gibraltar.\nRespecte que la inversió estrangera s’ha multiplicat per cinc, el ministre ha indicat que “sobretot es tracta d’inversió immobiliària, orientada al sector serveis o professions liberals, però no són sectors que ens aporten valor afegit. El que busquem és innovació i digitalització. Per això, estem enfocats a captar empreses de «e-sports», «blockchain» i biotecnologia. Ens dirigim a sectors que encaixen amb la nostra grandària de país i no als més tradicionals”.\nGallardo ha negat que hi hagi un pla dissenyat per atreure youtubers. “No hem dissenyat una estratègia específica per a captar als «youtubers». Si que hem impulsat una legislació per a diversificar la nostra economia amb aquestes palanques. Si hi ha hagut persones conegudes en les xarxes i esportistes d’elit que han triat Andorra ha estat no sols per l’atractiu fiscal sinó també per la Sanitat, la seguretat i qualitat de vida que hi ha a Andorra”.\nEl ministre ha negat que el Principat busqui un model similar al de Gibraltar on s’ha afavorit la instal·lació de les cases d’apostes pels alts ingressos que aporten. Gallardo ha manifestat que “no perseguim ser la capital referent dels «e-sports», sinó que volem que aterri la indústria, que es creïn llocs de treball. Tot acompanyat per una dimensió educativa perquè estem introduint formació, protecció de dades, disseny… El model no és Gibraltar sinó Silicon Valley”.\nEls ingressos per la importació de tabac tornen als nivells prepandèmia\nSr. Galahad, estas somiant\n“Tenim 50 multimilionaris i 10.000 milionaris, però molts dels empleats no hi poden viure, Famílies de classe mitjana i de baixos ingressos han hagut de marxar de la regió pel gegantí cost de vida.”\n“Fins i tot hi ha advocats i metges que se n’han hagut d’anar, Els nostres professors, els nostres bombers, els nostres policies no tenen com assumir el cost de vida perquè els preus són astronòmics”, apunta McClelland\nAixò és el que volen a Andorra???


Tasts de luxe signats per cinc estrelles Michelin\n“Jam session” culinària\nJoan Roca, Nandu Jubany i Hideki Matsuhisha, cinc estrelles Michelin que ahir van fusionar talent en un menú únic per a uns 160 comensals. Roca va portar una mostra de la cuina gironina a Andorra, que va ressaltar que és una barreja de productes de mar i muntanya.\nUn torró de foie gras que es desfeia a la boca, una barreja de crustacis amb forma d’estrella que et transportaven fins a les entranyes del mar, o un brioix amb crema de tòfona que es fonia al paladar, són alguns dels aperitius que Joan Roca, del Celler de Can Roca, amb tres estrelles Michelin, va oferir ahir en un sopar de gala a l’Sport Hotel Hermitage & Spa de Soldeu, que celebrava deu anys. Als fogons el van acompanyar l’osonenc Nandu Jubany i el japonès Hideki Matsushisa, ambdós amb una estrella. Entre tots van cuinar un menú per a\nTot el meu respecte per la gastronomia i els xefs, però en començo a estar tipa d' aquest tipus d menjars...tot molt sofisticat, però no es l' ideal per lo quotidià.\n“Cuinar plegats és una festa”, diu Joan Roca


Pel Patrimoni Saguntí: Crònica de la XII Trobada al Castell\nCrònica de la XII Trobada al Castell\nDiumenge 10 d’abril hem celebrat la XII Trobada, ja són anys. Aquesta vegada ha estat triomfal, n’erem pràcticament cinc cents, el dia va ser gloriós, feia un sol i un oratge immillorable, la gent acudia a la plaça Major i esperava, impacient, xarràvem i reiem mentre els Germans Caballer entonàven la dolçaina i el tabal.\nNosaltres miràvem per si ens faltava alguna cosa i feiem memòria, tot i procurant que res s’escapara del nostre control. Alfons tardava i estàvem nerviosos… la gent estava contenta.. Al final erem una gentada inmensa que des de dalt semblava un reguer que s’escorría pel camí del Castell. La pujada era una glòria: xiquets, pares mares, avis, gent major somrients, conversant, fent l’esforç d’arribar a la meta sempre al compàs de la música que ens alegrava el camí. L’aigua ja estava dalt, i Eliseu i Celia ja hauríen obert les caixes i tret les ampolles d’aigua per donar-les al personal.\nTot estava en ordre. Portàvem la pancarta molt orgullosos i crec sincerament que la gent esta contenta. Començàrem a donar l’aigua i no acabàvem mai, cada vegada més gent. Açò era mel, el camí estava de gom a gom… Alegria, satisfacció!!!. Jo recordava Pepe Francés. Crec, sincerament, que si haguera estat el diumenge hauria plorat, però d’alegría, de satisfacció. Nosaltres, d’alguna forma, estem seguint el camí que ell ens va marcar i ahir va ser un dia molt gran. Quina llàstima no estar al seu costat.\nCrec que el 10 d’abril de 2016, marcarà una abans i un després. El camí, la concienciació, el sentiment de la cura del patrimoni, ja està encetat, la gent comença a creure i a sentir que el patrimoni, el Castell en aquest cas, hi és cosa de tots.\nHem entrat al Castell i cadascú s’ha assegut on ha pogut. L’Associació Saguntum Civitas ens ha oferit una recreació romana a preu céro. Hi és la seua contribució generosa, de franc, en pro del patrimoni de Sagunt. Si tots férem igual, Sagunt ja estaría en el mapa. Hem fet lloc per als romans que veníen darrere, uns 15 minuts després. Mentrestant, la gent havia començat l’esmorzar… Finalment, hem escoltat un so que procedía d’un instrument musical, com una espècie de trompa. S’anunciava doncs, l’arribada dels romans. Hi anàven entrant, majestuosos, soberbis, arrogants. Hi estàven en sa casa, dones, xiquets, milites,centurions, senator. El personal guardava un silenci respectuós, encuriosit, perque açò, no havía passat mai!. Els romans, en formació, ens escoltàven!!!\nA continuació, pregàrem silenci, i jo comencí a parlar, per presentar a l’Alfons Muñoz, l’encarregat de fer el discurs de la XII Trobada. Hi va fer un pregó molt sentit, tot i recordant la visió de xiquet que venia d’excursió des de València i es quedava bocabadat imaginant coses fantàstiques i somiava en batalles i guerres…Fins que arribà un moment en que la vida el va portar a Sagunt i començà a estimar el Castell, aquell monument que va vore en l’infantesa i tant el va colpir. Avui, després de tants avatars vitals, estava fent una glosa del Castell i del patrimoni de Sagunt. Qué coses te la vida!.\nLa gent escoltava respectuosament,i en acabar l’Alfons , el Gremans Caballer han tocat la Moixeranga i s’ha fet el silenci. Ha hagut un aplaudiment fort i sentit. Després hem avisat dels actes que se faríen a continuació.\nEra el torn dels romans. Començava la recreació. Hi consistía en fer una precatio, a Marte, Isis i Diana, en la Curia, és a dir, una ofrena als deus per haver concedit a Sagunt la titularitat de capital valenciana de la romanització. La gent seguía l’acte molt encuriosida, tampoc això, s’havía vist mai al Castell. Les mil.lenàries pedres del Castell rebíen, després de molts anys, rogatives, ofrenes, milites i senator. Crec que les pedres tremolàven. De debò.\nDesprés de tota aquesta parafernàlia, els romans i tot el seguici, han tornat a les casernes i ha estat el moment de fer les rutes guiades pel Castell. Prèviament havíem avisat de la recentment constituïda Associació de Guíes del Camp de Morvedre. Ells s’han oferit dessinteressadament per fer les rutes. Quan dic dessinteressadament, és veritat. Tant els guíes com Saguntum Civitas han treballat de franc, amb generositat. Han vingut a reunions, han fet suggerències, hem pactat els actes…Tot en armonía, sense demanar res a canvi. Ells saben que nosaltres, gaudim de molt bona voluntat, però no esl podem oferir res més.\nJo pensava en la societat civil. La generositat i l’entrega de la societat civil, és allò que impulsa els avanços de la societat, allò que genera els canvis i empenta als governants i els posa en evidència…\nPublicat per Col·lectiu pel Patrimoni Saguntí a 22:22\nDescobreix el teu Patrimoni


Pa amb oli i xocolata: de gener 2012\ndiumenge 29 2012\nEnfarineu i fregiu una mica el bacallà. Poseu-lo en un plat amb paper absorbent i reserveu\nTalleu a daus les verdures i coeu-les a poc a poc i amb un bon raig d'oli d'oliva a la paella durant deu minuts, després afegiu el tomàquet trinxat i coeu quinze minuts més. Afegiu una mica d'aigua si us cal.\nEl secret d'una bona samfaina és el resultat de la vostra delicadesa i de la frescor de les verdures.\nQuan la tingueu a punt afegiu al damunt els talls de bacallà i deixeu fer la xup-xup una estona.\nAquest plat el podeu fer servir com a menjar de carmanyola.\nEtiquetes de comentaris: bacallà, bacallà amb samfaina, cuina catalana, menjar per a carmanyola, samfaina, verdures\ndimecres 25 2012\nContinuant amb el meu tarannà culinari, avui em presento al Memòries d'una cuinera amb aquesta senzilla truita amb espàrrecs a la planxa. Habitualment faig la truita amb l'ingredient incorporat però, en aquest cas l'espàrrec hi va abrigat.\nAquest plat l'incloc a l'apartat de cuina delicada\n1 cullerada de mató\nUn tomàquet mitjà\nDeixateu l'ou i tireu-hi un polsim de sal\nTrieu els espàrrecs (poden ser congelats) i escaldeu-los dos minuts amb aigua i sal. Refredeu-los amb aigua ben freda un cop cuits. Després passeu-los per la planxa junt amb el tomàquet tallat a rodanxes fent un tomba i tomba.\nEn una paella antiadherent coeu la truita primer per un costat i després per l'altra girant-la amb un plat. Quan estigui freda escampeu una mica de mató per a sobre i col·loqueu-hi els espàrrecs abans d'enrotllar-la.\nLa podeu servir tal qual o acompanyada amb un toc de la salsa que més us agradi (salsa de ceba caramel·litzada, salsa de calçot, salsa de bolets...) Us ho deixo al vostre gust!\nEtiquetes de comentaris: plat de cuina delicada, plat de cuina delicada plat senzill, truita d'espàrrecs\ndiumenge 15 2012\nCanya i mini canyes de pasta de full farcides de verdures al vapor\nVolia tornar a presentar un plat amb pasta de full, però el volia fer diferent a les altres elaboracions que he anat fent al llarg de l'any (reixats vegetals, coca de recapte...). Aquesta opció m'ha semblat senzilla, lleugera i es pot fer amb dues versions (canya llarga o en petites porcions)\n1 bossa de 200g de puntes d'espàrrecs congelats\nPreescalfeu el forn a 220ºC\nTalleu el carbassó, la pastanaga i el porro fent cintes.\nPoseu una cassola o estri de vapor al foc i afegiu-hi les verdures i els espàrrecs. Coeu"al dente" amb una mica de sal per a sobre. Reserveu\nEsteneu la làmina i feu-ne dues parts rectangulars. Repartiu la verdura amb un polsim de formatge a sobre i enrotlleu com un caneló.\nAbans d'enfornar talleu-ne una en porcions i l'altra la deixeu sencera.\nPinteu amb ou batut i deixeu-les al forn durant 10 minuts (com sempre depenent del vostre forn)\nProper taller: lioneses\nEtiquetes de comentaris: canya de pasta de full, pasta de full i verdures, taller de postres, tastets de pasta de full, verdures al vapor\ndijous 12 2012\nPa rústic amb tomàquet i carxofes del Maresme arrebossades\nLes carxofes són les protagonistes de la Recepta del 15 d'aquest mes. Per participar-hi he optat preparar-les d'aquesta manera per poder gaudir d'un esmorzar o berenar vegetal cruixent i deliciós.\nIngredients per a tres persones\n1 barra rústica de pa\n2 carxofes tendres i si pot ser del Maresme (dures, molsudetes...)\n2-3 tomàquets madurs per sucar pa\nPeleu les carxofes com tingueu costum. Talleu-les primer pel mig i després a làmines fines.\nDeixateu l'ou en un bol, afegiu un pessic de sal i pebre, incorporeu la farina i l'impulsor. Remeneu fins a deixar-ho com textura d'un iogurt o una crema. Tireu-hi les carxofes i remeneu bé.\nPoseu oli en una paella i fregiu les carxofes. Un cop torradetes, poseu-les a sobre un paper absorbent. Reserveu\nTalleu la barra de pa en tres trossos i suqueu amb tomàquet i un rajoli d'oli d'oliva. A sobre poseu trossos de carxofa i llestos!\nEtiquetes de comentaris: carxofes, carxofes arrebossades, esmorzar vegetal, pa amb tomàquet\ndivendres 06 2012\nHamburgueses de pasta de full amb verdures\nAquesta hamburguesa va molt bé per fer un bon repàs a la nevera. Vindria a ser com una coca de recapte però amb barret.\nPlat sense carn\n6 espàrrecs verds (si voleu congelats)\n1 tomàquet d'amanir mitjà\n4 olives per decorar\nOli verge d'oliva i sal\n1 ou (per si el voleu pintar)\nTalleu els xampinyons a làmines i fregiu amb oli d'oliva i un polsim de sal. Reserveu\nTalleu a làmines fines el carbassó i la pastanaga. Escaldeu durant dos minuts amb aigua i sal i refredeu immediatament al treure-les del foc. Reserveu\nEscaldeu també els espàrrecs amb aigua i sal i passeu-los per la paella amb l'oli dels xampinyons . Reserveu\nTalleu la pasta de full en tres rodones grans. Punxeu-les amb una forquilla i retoqueu una mica els costats (tal com indica la fotografia). Ara abans d'enfornar és quan si voleu les podeu pintar amb ou batut. Enforneu-les durant 10-12 minuts .\nQuan estiguin cuites deixeu-les refredar abans de partir-les per la meitat.\nTalleu i saleu el tomàquet d'amanir en tres talls gruixuts i feu-hi un tomba i tomba a la paella calenta amb unes gotes d'oli d'oliva.\nTalleu les hamburgueses amb un ganivet de serra perquè són molt delicades i es poden trencar fàcilment. Un cop partides farciu-les al vostre gust amb els ingredients que teniu preparats. Tireu per a sobre els ingredients una mica de formatge ratllat. Tapeu amb l'altra part de pasta de full i també tireu un polsim de formatge pel damunt i gratineu. Alerta, no val a badar en aquest punt! El formatge es fon al moment. No es cremi!\nLa salsa de calçots li podeu barrejar amb els ingredients o acompanyant el plat perquè cadascú s'hi posi la quantitat que li agradi.\nAquestes hamburgueses combinen de meravella amb una bona amanida d'escarola, tomàquet i olives.\nEtiquetes de comentaris: coca de recapte, cuina d'aprofitament, cuina senzilla, hamburguesa de pasta de full, hamburguesa vegetal\nCanya i mini canyes de pasta de full farcides de v...\nPa rústic amb tomàquet i carxofes del Maresme arre...


'Populetic', una xarxa social per defensar al consumidor\nDivendres, 07/06/2013 | Actualitzat a les 20:28 CEST\nPopuletic, la xarxa social per denunciar els abusos de les empreses al consumidor. / YOUTUBE\nFrustració. És el sentiment comú que molts consumidors experimenten quan intenten resoldre algun problema amb el seu proveïdor telefònic, la seva entitat bancària o amb qualsevol administració pública. Perquè totes aquestes incidències puguin ser compartides i tinguin repercussió social, de manera que puguin ser recolzades per altres usuaris, ha nascut 'Populetic', una xarxa social de denúncia que busca facilitar la resolució de conflictes entre clients i empreses.\nEn un mercat, el de la web social, copat per les grans companyies internacionals és cada vegada més freqüent trobar propostes que pretenen arribar a nuclis de població més segmentats. Aquest és un d'aquests casos: dirigit a la gent del carrer, no busca fomentar les relacions interpersonals o la creació i difusió de continguts, sinó que pretén ser una eina útil per resoldre els problemes quotidians que causen cert nivell de crispació en la gent.\nLa plataforma presenta una interfície senzilla a través de la qual es pot publicar un cas i alhora conèixer els casos d'altres usuaris i recolzar-los donant-los més difusió a través de les xarxes socials. Enviaments que no arriben, factures inflades que no es corresponen amb el consum o comissions bancàries abusives són algunes de les reclamacions més comunes que es poden trobar a la pàgina de 'Populetic', que compta amb una classificació encapçalada per les empreses de telefonia, entitats bancàries i companyies elèctriques.


WinePalace: Termes i Condicions\nPer realitzar la compra es necessari que el Client estigui registrat a la pàgina web www.winepalace.es i accepti les condicions generals de compra. L'acceptació de les Condicions Generals de Compra significarà l'acceptació expressa, plena i sense reserves de la totalitat de les Condicions de Compra.\nLa compra dels productes que es mostren a la web http://www.winepalace.es està destinada a consumidors finals, en el sentit establert per la Ley 26/1984, del 19 de juliol, general per la defensa dels consumidors i usuaris, i pel consum propi del client o de les persones en nom de les quals el client estigui legalment autoritzat per actuar. Per tant, Alregi, S.L. no es fa responsable del mal ús de la web d'empreses majoristes, distribuïdores, centrals de compra, grans superfícies, altres intermediaris professionals del sector de l'alimentació i els sectors afins.\nEn virtut de l'expressa't anteriorment, queda totalment prohibida la revenda dels productes adquirits a través de www.winepalace.es\nALREGI SL garanteix el preu de la jornada en la qual es realitza la compra, sense tenir en compte el dia en què es produeix el lliurament. Tots els preus indicats a www.winepalace.es inclouen el impost del valor afegit (IVA) aplicable. Les imatges dels productes que el client podrà visualitzar a la pàgina web es mostren a efectes identificatius i descriptius, i poden ser diferents dels finalment lliurats, per exemple anyades de vi o canvis d'etiquetatge.


Borrell avisa de la deterioració de les relacions amb Rússia: "La tensió creix a diferents fronts"\nActualitzat 19/04/2021 11:44 CET\nL'alt representant de la UE per a la Política Exterior, Josep Borrell, ha avisat aquest dilluns de la deterioració de les relacions amb Rússia "a diferents fronts", arran de la creixent tensió amb Ucraïna, la crisi diplomàtica amb la República Txeca i l'estat de salut de l'opositor rus Aleksei Navalni.\n"Les relacions no milloren i la tensió creix a diferents fronts", ha dit el cap de la diplomàcia europea abans de la videoconferència de ministres d'Exteriors d'aquest dilluns, en la qual es tractarà les relacions amb Moscou.\nDesprés de la visita fallida de Borrell a Rússia al febrer, el Kremlin ha continuat marcant distància amb la UE i, aquestes darreres setmanes, la tensió s'ha disparat a Ucraïna per l'escalada militar russa a la frontera, on ha mobilitzat el nombre de tropes més gran des de l'annexió il·legal de Crimea el 2014.\nLa UE ha mostrat el seu suport a Kíev i ha exigit a Moscou que cessi les maniobres perquè entén que una escalada militar a la regió és "molt perillosa". "Demanem a Rússia que retiri les tropes de la frontera ucraïnesa", ha dit Borrell abans de la reunió, en la qual es preveu una conversa amb el titular d'Exteriors ucraïnès, Dmitró Kuleba.\nA més, també s'hi suma el cas de l'explosió d'un dipòsit de municions a Vrbetice el 2014, en què van morir dues persones i ara les investigacions de Praga atribueixen a agents vinculats amb l'enverinament de Serguei Skripal.\nLa República Txeca hi ha respost amb l'expulsió de 18 treballadros de l'ambaixada russa, i segons el Kremlin la decisió s'ha adoptat amb "pretextos infundats i artificiosos" i ja ha dit que prendrà mesures de represàlia.\nL'últim front que enverina les relacions entre Rússia i la UE és l'estat de la salut de Navalni, empresonat des de començament de febrer, i l'alliberament del qual va reclamar Borrell en persona durant el seu viatge a Moscou.\n"La seva situació empitjora i en fem responsables les autoritats russes", ha subratllat l'alt responsable sobre el delicat estat de l'opositor, després que el seu cercle més pròxim ha alertat que tem per la seva vida.


Els Premis Capital de la Sardana guardonen Josep Amorós, Dora Prats i Milka Favre, entre d’altres - Tornaveu\nDijous, 24 de març de 2022 12:45h\nTraspàs de la bandera de la Capital de la Sardana de Sant Feliu de Guíxols a Balaguer\nBalaguer s’ha proclamat aquest dissabte la Capital de la Sardana 2022, inaugurant així tot un any d’activitats al voltant de la cobla i la sardana. L’acte de proclamació, dissabte passat a la Casa de la Paeria– va servir també per desvelar els guardonats amb els Premis Capital de la Sardana, unes distincions que reconeixen persones, entitats, institucions i mitjans que han treballat per la promoció i defensa de la sardana. En total són una trentena de noms, entre els quals estan els sardanistes de Balaguer Josep Amorós i Adoració Prat, per la seva dedicació, el musicòleg Albert Fontelles-Ramonet, en la categoria d’Estudis Sardanistes, o l’editorial Ficta Edicions, en l’àmbit d’Iniciatives Renovadores.\nDels sardanistes Josep Amorós i Adoració Prat el jurat ha destacat la seva activitat sardanista continuada durant 50 anys, al capdavant de la colla Verge del Miracle, però també, participant en altres projectes, com els Amics de la sardana o el Grup Sardanista Barres i Escacs. El jurat ha ressaltat la seva implicació en l’organització de concursos i activitats sardanistes, i també, la seva participació com a monitors de sardanes. Ells han estat reconeguts amb els premis a la dedicació.\nAltres guardonats d’enguany seran el musicòleg solsoní Albert Fontelles-Ramonet per la seva tesi doctoral ‘La cobla Barcelona (1922-1929), un projecte noucentista’; el realitzador nord-català Jordi Vidal per Nous dansons sur un volcan, un film que descriu el naixement de la sardana a la Catalunya revolucionària del segle XIX, i la dissenyadora Milka Favre, pel seu cartell de les Festes de la Mercè 2021 de Barcelona. També la Fundació Metalquimia per la seva tasca de promoció i mecenatge de la Simfònica de Cobla i Corda de Catalunya, i Ficta Edicions, pel concurs de composició ‘La Sardana d'Igor Stravinsky’.\nTambé es van anunciar els guanyadors a les tres medalles al mèrit: el capdanser del Grup Maig de Barcelona Enric Capdevila, el compositor i director de cobla Josep Cassú, i el coreògraf targarí Anton Ferran. El conjunt de guardonats es completa amb el reconeixement a agrupacions, aplecs o concursos que celebren els seus aniversaris; entre ells hi ha l’Aplec de Preixana pels seus 50 anys, la colla sardanista Mirant al cel de Sabadell pels seus 75 anys, l’Agrupació Cultural Folklòrica de Barcelona pels seus cent anys, o la Principal de Cassà pels seus 125 anys.\nEl lliurament dels Premis, que atorga la Confederació Sardanista de Catalunya, tindrà lloc el dissabte 17 de desembre a Balaguer.


L'Ajuntament d'Abrera signa un conveni amb ECOM per fomentar la inclusió de les persones amb discapacitat\nAbrera vol ser un municipi cent per cent accessible per a tots els veïns i veïnes. Per aquest motiu, des de l'Ajuntament han signat un conveni de col·laboració amb ECOM, un moviment associatiu integrat per organitzacions de persones amb discapacitat física, per fomentar la inclusió de les persones amb discapacitat en tots els àmbits.\nL'alcalde d'Abrera, Jesús Naharro, i el president de l'entitat ECOM, Antonio Guillén, van signar el conveni de col·laboració a l'Ajuntament aquest dimecres 19 de desembre. Amb aquest acord, ECOM col·laborarà amb l'Ajuntament per donar suport a les necessitats de les persones amb discapacitat.\nAixí, l'Ajuntament i l'ECOM realitzaran accions conjuntes de col·laboració per promocionar la participació de les persones amb discapacitat en les polítiques públiques. Impulsar l'associacionisme de les persones amb discapacitat i el seu treball en xarxa per fer un municipi més accessible i amigable per a totes les persones, així com garantir la vida independent i l'autonomia personal de les persones amb discapacitat.


ie costa i llobera\nInstitut Escola Costa i Llobera -\nPla Estratègic (ACDE)\ndocuments del curs actual\nmenjador / espai migdia\nel recull de premsa\nel xiulet del barri\nconsulta el catàleg\nOBJECTIUS DE L'AFA\npineda i més\ntardes de divendres\nDOCUMENTS - AFA\nENQUESTES I FORMULARIS\nExpected response code 200, got 403 Forbidden\nBiblioteca tancada (19 de novembre)\nUs informem que el proper dijous 19 de novembre hi ha una jornada de treball de directors d'escola a la biblioteca i per aquest motiu estarà tancada.\nPublicat el 16 November 2015\nHem renovat el compromís d'Escola+Sostenible per 3 anys!\nEl passat 8 d'octubre, vam anar dues alumnes de 2n d'ESO de l'optativa "Comissió Sostenible i Saludable" a l'Ajuntament de Barcelona, a l'acte de signatura per renovar el compromís E+S per tres anys més. A les 9:30 del matí ens vam reunir amb el professor Rafa Benlliure per posar-nos en marxa.\nEns va rebre la Janet Sanz, la tinenta d'alcaldessa d'ecologia i sostenibilitat.\nCom aquest acte era per escoles, instituts i escoles bressols; hi havia nens de totes les edats i per això van fer l'acte una mica més divertit en forma d'obra de teatre. L'obra era sobre un viatge que fèiem per a un nou curs d'escola verda 2015-16. Hi havia un personatge que era l'Energia, ella ens guiava durant el recorregut. En cada parada explicava un tipus d'energia i agafava un viatger que explicava el seu projecte ecològic i sostenible que havia treballat durant el curs 2014-15.\nVan seguir l'acte amb el repartiment de premis i diplomes que van donar a més de 200 escoles.\nI per últim van fer uns castells, on vam poder contribuir, representant la cooperació entre totes les escoles sostenibles de Barcelona.\nAnna Strunk i Inés Iturralde (2n ESO A Comissió sostenible i saludable)\nPodeu veure també el video de l'acte:\nPublicat el 03 November 2015\nNotícia en relació al Projecte BREATHE\nEl proper dijous dia 5 de Novembre, es presentarà la primera tesis doctoral fruit dels resultats del Projecte BREATHE per part de la Ioar Rivas “Air quality in schools and children’s exposure to particulate pollution in Barcelona”.\nCom recordareu és un projecte en el que varem participar. Si algú vol assistir-hi, aquí us deixem la informació.\nTambé podeu trobar totes les publicacions fetes del projecte a aquesta web.\nPublicat el 02 November 2015\nJa tenim noves cistelles de bàsquet a l'escola!\nPublicat el 13 October 2015\nLa Festa de Benvinguda\nEl 17 d’octubre tenim una cita: la Festa de Benvinguda\nCom el curs passat la nostra Festa de Benvinguda vol donar molta importància al que s’està fent des de les vocalies de l’AMPA del Costa i Llobera. Per això organitzarem parades i murals on podeu rebre informació i us animem a participar, a preguntar i a apuntar-vos-hi.\n10:30h – 12:00h\nEspai de vocalies. Hi hauran dos espais adicionals per donar cabuda a dos projectes:\n- Els alumnes de 5è i 6è explicaran el projecte de renovació dels lavabos de la terrassa.\n- Espai obert per convocar a les famílies que vulguin crear la comissió de socialització de llibres.\n10:45h – 11:30h\nActuació del grup musical Jambalaya Gospel Music liderat per la nostra companya Vicen Alfonso a la sala Polivalent.\n11:30h – 12:00h\nEls Gegants i Tabalots ens animen i ens porten a veure l’actuació d’Infantil i Primària.\n12:00h – 13:00h\nActuació dels nens i nenes d’Infantil i Primària.\nDurant tot el matí, els nois i noies de 2n d’ESO vendran pastissos i begudes per al seu viatge de final de curs.\nDinar al menjador de l’escola. Els tiquets els podeu comprar el mateix dia de la festa, al preu de 5€ els adults i 3€ els infants. No perdeu el tiquet dels adults perquè podreu tenir la sort d’emportar-vos una panera.\nMoltes gràcies i us hi esperem a totes i tots.\nAMPA IE COSTA I LLOBERA\nInformació del calendari del curs\nL'Ajuntament de Barcelona ens ha informat que el divendres 12 de febrer, Santa Eulàlia, serà festa a Barcelona. Per aquest motiu ha estat necessari canviar els dies de lliure disposició (8 i 9 de febrer) que havíem acordat al Consell d'Escola. L'equip directiu i la direcció de l'AMPA han consensuat fer festa el dijous 11 de febrer i el dimarts 17 de maig.\nPublicat el 08 October 2015\nVisita d'estudiants d'arquitectura\nAhir van venir al Costa i Llobera un grup d'estudiants d'arquitectura de l'ETSAV, ja que estan fent un projecte d'un institut i volien veure el funcionament d'un centre.\nEls vam poder explicar les singulatitats del centre, així com la història de l'edifici i la relació d'una arquitectura lligada a un projecte educatiu.\ncerca dins els articles de la web:\nEnllaços sobre Internet i la navegació segura:\n> Cursos per pares i mares\n> On s'imparteixen els cursos?\n> recursos i eines\n> Ús i abús de les tecnologies\núltimes notícies als blogs d'Infantil i Primària:\n"CALENDARI DEL VENT" dia 14\n"CALENDARI DEL VENT" dia 13\nBones Festes des de Cicle Mitjà\nRECERCA DEL TIÓ\n"CALENDARI DEL VENT" dies 6,7,8,9 i 10\n"CALENDARI DEL VENT" dia 5\n"CALENDARI DEL VENT" dia 4\núltimes notícies als blogs d'ESO i Batxillerat:\nVideomat a 3r d'ESO\nSORTIDA AL CASC ANTIC\nCALENDARI PROVES EXTRAORDINÀRIES\nXerrada tutoria 4t d'ESO\nExposició treballs Menorca\núltimes notícies de l'AFA:\nEL COSTA I LLOBERA A LA FESTA MAJOR DE SARRIÀ 2018\nINICI TARDES DE DIVENDRES I EXTRAESCOLARS\nINSCRIPCIONS ACOLLIDA CURS 2018-19\nConvocatòria Assemblea General de l'AFA - 26 de juny\nImperdibles de Primavera 2018\nDocuments inscripcions Casal d'Estiu\nFormalització preInscripcions casal d'estiu La Pineda Màgica. P3 Infantil a 3r Primària\navís legal - política de privacitat - cookies\nCopyright © Institut Escola Costa i Llobera. Tots els drets són reservats.\nJoomla! és un programari lliure distribuït sota la llicència GNU/GPL.\nAquest lloc web utilitza cookies pròpies i de tercers per millorar l'experiència de navegació. Pots acceptar-ne l'ús o rebutjar-lo.\nPer rebutjar-lo has de configurar adequadament el teu navegador. En cas contrari, acceptes l'ús de cookies pel fet de navegar pel nostre web. Política de cookies


El PP de Torrent recull més de 400 signatures contra els indults als polítics independentistes – RiberaTV\nFolgado: “Quasi mig miler de persones s’han acostat per a mostrar el seu descontentament, a través de la seua signatura, contra aquesta aberració jurídica de Sánchez, i han manifestat també el seu cansament amb la política del PSOE de crear ciutadans de primera i de segona”.\n“No hi ha dret al fet que aquells que van voler, i volen trencar, Espanya i el nostre projecte de convivència, siguen ara premiats per Sánchez amb la llibertat, i damunt havent sigut condemnats per la justícia per delictes d’extrema gravetat. És un exemple més que Sánchez i el PSOE utilitzen les institucions de l’Estat per al seu propi interés: mantindre’s en La Moncloa”\n11 de juny de 2021. El Partit Popular de Torrent s’ha sumat a la campanya promoguda pel PP nacional, per a recollir signatures enfront dels indults que Sánchez pretén atorgar als polítics independentistes condemnats després del 1-O.\nSota el lema “En defensa de la Constitució, la justícia i la igualtat de tots els espanyols Parem aquesta deriva! No als indults #INDULTOSNOJUSTICIASI” la formació popular ha recollit més de 400 signatures en diverses zones de Torrent, durant aquesta setmana.\nLa Presidenta del PP de Torrent i Portaveu municipal, Amparo Folgado, ha expressat el seu agraïment als ciutadans de Torrent pel seu compromís amb la justícia i la Constitució. “Quasi mig miler de persones s’han acostat per a mostrar el seu descontentament, a través de la seua signatura, contra aquesta aberració jurídica de Sánchez, i han manifestat també el seu cansament amb la política del PSOE de crear ciutadans de primera i de segona” ha afirmat la líder popular.\nEl PP de Torrent ha destacat que, l’èxit d’aquesta campanya de recollida de signatures, radica en la indignació que la població en general sent davant els continus atacs, per part de Sánchez, cap al nostre estat de dret, amb l’única intenció de mantindre’s en el poder.\n“No hi ha dret al fet que aquells que van voler, i volen trencar, Espanya i el nostre projecte de convivència, siguen ara premiats per Sánchez amb la llibertat, i damunt havent sigut condemnats per la justícia per delictes d’extrema gravetat. És un exemple més que Sánchez i el PSOE utilitzen les institucions de l’Estat per al seu propi interés: mantindre’s en La Moncloa” ha declarat Amparo Folgado.\nCampanya de signatures i manifestació multitudinària\nDins de l’ofensiva del PP enfront dels indults dels polítics independentistes presos per part del Govern, a més d’una recollida de signatures presencial, els populars també han obert una campanya en una coneguda plataforma de recollida de signatures.\nA més, aquest diumenge 13 de juny, els populars secundaran una manifestació convocada als carrers de Madrid per a mostrar, de manera multitudinària, el rebuig dels espanyols a aquesta concessió que Sánchez pretén fer a l’independentisme català.\nEl PP de Torrent recull més de 400 signatures contra els indults als polítics independentistes added by Ribera Televisió on 11 juny, 2021


Notícies - El Síndic de Sant Cugat proposa canvis en l'ús de l'àrea verda per a col·lectius específics\nEl Síndic de Sant Cugat proposa canvis en l'ús de l'àrea verda per a col·lectius específics\nL'àrea verda s'ha implantat a cinc barris de Sant Cugat\nel 5/jun/18 Eva Garrido Societat PDF\nEl Síndic de Greuges de Sant Cugat, Ramon Palacio, ha portat a l'Ajuntament les reclamacions que alguns ciutadans els hi han fet arribar sobre l'àrea verda. En concret es tracta de tres tipus de casos que, segons el defensor del poble, no estan recollits a la normativa d'ús de l'àrea verda. El Síndic ha presentat les demandes al consistori, que resten a l'espera d'estudi juntament amb les altres peticions que han fet arribar els ciutadans a l'Ajuntament.\nEntre les casuístiques que no consten a la normativa de l'àrea verda, el Síndic n'ha destacat tres:\n- Persones d'edat avançada residents a Sant Cugat demanen que els seus cuidadors, o persones que vinguin a fer-se'n càrrec, tinguin les mateixes condicions que els residents. S'autoritzaria un màxim de dues persones.\n- Els veïns dels barris de les Planes i la Floresta reclamen poder fer ús de l'àrea verda amb el pagament d'un abonament trimestral o anual que estigui per sobre del preu que paguen els residents del centre, però sota dels no residents.\n- Els treballadors que vénen a Sant Cugat també volen utilitzar l'àrea verda amb condicions especials, com el pagament d'un abonament. Ara bé, aquest seria superior al dels veïns del centre i dels barris de la Floresta o les Planes per la seva condició de no residents.\nEl Síndic, Ramon Palacio, ha actuat d'ofici per donar veu als ciutadans que els han fet arribar els seus casos.\nDe ben segur moltes persones s'han dirigit a l'Ajuntament per presentar aquestes casuístiques. Aquestes que hem presentat són algunes de les que no es parlava a nivell públic i nosaltres les hem fet arribar a l'Ajuntament.\nPalacio afirma que ara cal esperar la resposta de l'Ajuntament que encara està 'polint la normativa perquè sigui satisfactòria per al conjunt de la ciutadania'.\nLa tinenta d'alcalde de Mobilitat, Cristina Paraira, ja va demanar 'més temps' per ajustar la implantació de l'àrea verda d'aparcament a la ciutat. Paraira va explicar, durant la tertúlia del 'Gall del Monestir' al 91.5 de l'FM, que analitzaran el funcionament del sistema les properes setmanes i que es reuniran amb els actors implicats per millorar-lo. Ha remarcat, això sí, que l'objectiu de la mesura és 'reduir el nombre de cotxes que hi ha al centre' i que els canvis que es puguin fer mantindran la filosofia.


Lexington Shenyang Rich Gate Hotel Shenyang Xina - Ofertes d'hotels amb els MILLORS DESCOMPTES EN LÍNIA\n128 Haerbin Road, Districte de Shenhe, Shenyang, Xina - Veure al mapa\nTé alguna pregunta per a Lexington Shenyang Rich Gate Hotel?\nBarri Districte de Shenhe Districte de Shenhe Nou Districte de Hun Nan Districte de Shenhe Estació de Tren de Shenyang Districte de Shenhe Districte de Da Dong Districte de Shenhe Districte de Shenhe Nou Districte de Zhang Shi\nOferint allotjaments de qualitat al compres, els negocis, la cultura districte de Shenyang, Lexington Shenyang Rich Gate Hotel és una selecció popular tant per oci com per negoci. Situat només a 1 km del centre de la ciutat, els viatgers estan en un lloc boníssim per a gaudir de les atraccions i activitat de la ciutat. Per aquells de vosaltres que vulguin aventurar-se 0101 Fashion Museum Shop (Washington world), Fair Shopping Center, Underground commercial city clothing wholesale Market són només algunes de les atraccions disponibles per als visitants.\nLexington Shenyang Rich Gate Hotel ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos servei d'habitacions 24 hores, Wi-Fi gratuït en totes les habitacions, seguretat 24 hores, servei de neteja diari, recepció 24 hores.\nEntri en una de les 569 habitacions i escapi de l'estrès del dia amb una ampla gama de comoditats com televisió de pantalla plana, habitacions per a no fumadors, aire condicionat, calefacció, servei de despertador. Durant el dia podeu gaudir de l'atmòsfera relaxant de centre esportiu, ping pong. Gaudeixi d'incomparable serveis i d'una localització de prestigi a Lexington Shenyang Rich Gate Hotel.\nTarifa d'aparcament diària: 1.6 USD\nTots els tipus de viatgers (37) Viatger de Negocis (20) Parelles (7) Viatgers en solitari (4) Famílies amb infants petits (3) Famílies amb infants grans (2) Grups (1)\nTots els tipus de viatgers (17) Parelles (4) Viatgers en solitari (12) Famílies amb infants petits (1) Grups (1)\nJEONGGON, Corea del Sud


11a edició de Joves i mobilitat. RACC | Servei Educatiu de la Terra Alta\nEl RACC organitza un any més Joves i Mobilitat, un concurs adreçat a nois i noies de 13 a 17 anys d’arreu de Catalunya. El concurs promou que els centres escolars treballin aspectes de mobilitat segura i sostenible. El seu objectiu principal és potenciar actituds que fomentin una nova forma de moure’s entre els joves.\nEn la 11a edició, el concurs Joves i Mobilitat, centra la seva temàtica en “Seguretat viària i convivència entre diferents maneres de moure’s: cotxe, moto, bici, vianants”, per fer reflexionar als més joves sobre els reptes de la mobilitat del segle XXI.\nJoves i Mobilitat és un projecte educatiu amb propostes didàctiques que permeten treballar amb els alumnes de Secundària, Batxillerat o Cicles formatius les temàtiques proposades al concurs Joves i Mobilitat, per tal de generar un canvi cultural en el més joves sobre els reptes de la mobilitat del segle XXI, com són la seguretat viària i la mobilitat sostenible.\nL’objectiu d’aquest projecte educatiu és aportar propostes didàctiques als mestres, professors i professionals de la seguretat viària, orientades a informar i formar als joves per una mobilitat més responsable, segura i sostenible.\nLes bases les podeu trobar aquí\n• Article d’opinió guanyador: una GoPro per a cada membre del grup.\n• Anunci gràfic guanyador: una GoPro per a cada membre del grup.\n• Videorelat guanyador: una GoPro per a cada membre del grup.\n• Finalistes de les tres categories: un iPod per a cada membre del grup.\n• Classe guanyadora: una estada de 2 dies a Port Aventura (fins a 30 alumnes).\n• Professor més motivador: pack Escapada Relax per a 2 persones.\nPodreu trobar més informació a la pàgina web: http://jovesimobilitat.cat/


La Universitat Popular obri un projecte permanent per a l'alimentació sostenible i saludable - Universitat Popular\nLa Universitat Popular obri un projecte permanent per a l’alimentació sostenible i saludable\ndimarts, 12 de desembre del 2017\tActualitat\nLa UP serà espai de coneixement sobre producció sostenible en l’entorn de la ciutat\nLa Universitat Popular de València enceta un projecte amb vocació de permanència dins de la seua programació anual, per impulsar l’alimentació sostenible i saludable mitjançant activitats als seus centres. La primera part del projecte inclou un programa per a dinamitzar el consum de proximitat i aproximar els productors de l’espai agrícola periurbà als consumidors i consumidores de la ciutat.\nLa presentació del projecte ‘Del camp a la ciutat: producció rural de proximitat i consum alimentari’ serà dimarts 12 de desembre, a les 18.30 h, a la UP Castellar (carrer de Poetessa Leonor Perales, s/n) i comptarà amb la intervenció de la regidora d’Agricultura, Consol Castillo, i la presidenta de la Universitat Popular, Isabel Lozano.\nEste projecte es desenvoluparà a partir d’esta setmana i amb motiu de la designació de València com a Capital Mundial de l’Alimentació Sostenible.\nA més, este projecte inclou un programa de tallers informatius als centres UP i una jornada d’encontre entre productors de proximitat i veïnat consumidor o interessat en productes de l’entorn agrícola de la ciutat. Els tallers d’alimentació “Comprar més barat, menjar millor” consten de 9 sessions formatives, són gratuïts i s’imparteixen a diferents centres UP. Els pròxims començaran el 15 de gener i el 7 de maig a la UP Morvedre, el 12 de febrer a la UP Sant Marcel·lí i el 13 de març a la UP Sant Isidre.\nEsta iniciativa es suma a les altres activitats que la Universitat Popular està desenvolupant en 2017 amb motiu de la capitalitat mundial, com ara el taller gratuït sobre sostenibilitat en la cultura popular “Un guió de futur: taller d’alimentació sostenible”, que ha servit de plataforma per a la producció dels vídeos de la campanya de difusió que la UP presentarà en els pròxims mesos i en la que intervenen les mateixes participants de la UP.\n← Un còmic sobre el fundador de la primera Universitat Popular de València\nI les lletres ens porten ben lluny: projecte d’art i pensament →


ZP ja no va de 'guais' amb els progres - Eduard L�pez - Els blogs d'e-noticies\nLa darrera atzagaiada de Zapatero i el seu equip és de les que fan època. Fer córrer la brama per mitjà d’un document que s’envia a Brusel·les que es té intenció de modificar dels 15 als 25 anys la base per a calcular la pensió i després, en vista de la reacció de l’oposició parlamentària, els sindicats i l’opinió pública, fer-se enrere com si no hagués passat res, constitueix una frivolitat impròpia d’un govern digne d’aquest nom. El president espanyol ha dilapidat el poc crèdit que li quedava en aquest àmbit i s’acomiada així, definitivament, de la possibilitat de recuperar una mínima imatge de lideratge.\nNo es pot negar que un dèficit públic desbocat podria arribar a posar en perill l’Estat de benestar. I que, probablement, és necessari reflexionar molt seriosament sobre les possibles mesures estructurals a emprendre amb vista al seu manteniment. En qualsevol cas, i més en moments de crisi com l’actual, cal ser especialment curós amb com es fan les coses si no es vol encabronar gratuïtament el personal i dificultar encara més qualsevol possible iniciativa a emprendre.\nZapatero ha passat d’anar de guais amb propostes postmaterialistes per a consum del públic progre a insinuar una retallada molt discutible del sistema de benestar per mendicar una trista moixaina, ara que presideix la UE, dels grans governs d’Europa i de les principals institucions econòmiques internacionals.\nEl fotut del cas és que el gran beneficiat de tot plegat encara serà el PP, tan responsable com el PSOE d’un model de creixement especulatiu i depredador, fonamentat en la construcció, que cap dels dos grans partits espanyols no sembla qüestionar més enllà de les hipòcrites proclames de rigor.\nToca fer dieta panxuts d'esquerra (Barcelona) 07-02-2010 - 13:41\nFa molts anys que estem "reflexionant" sobre les mesures estructurals, molts i molts anys. Erem uns quants els que deiem que aix� acabaria malament, pero vosaltres reieu i gastaveu el que tenieu i el que no. Ara ploramiques d'esquerres... AL CARRER\nJordi (Barcelona) 05-02-2010 - 16:58\nPer� si els progres sou vosaltres !!! Fa set anys que no feu altra cosa que dir que sou d' "esquerres", i ho heu dit tant, que ja heu perdut el perfil independentista...\nEls blogs d'e-noticies - Eduard L�pez - ZP ja no va de 'guais' amb els progres


Notícies - Un santcugatenc, autor de la mascota de l'exposició internacional de Saragossa\nUn santcugatenc, autor de la mascota de l'exposició internacional de Saragossa\nEl nom de la figura creada per Sergi López es decidirà en una votació ciutadana\nel 19/gen/06 Josep Gimeno Societat PDF\nEl santcugatenc Sergi López és el creador de la mascota de l'exposició internacional Saragossa 2008 dedicada a l'aigua. El dissenyador ha creat un personatge blavós similar a un amfibi, amb grans ulls i cap horitzontal. El nom de la figura es decidirà en una votació oberta a la ciutadania.\nEl disseny del santcugatenc Sergi López ha guanyat un concurs on s'han presentat prop de 140 projectes. La figura guanyadora es caracteritza per assemblar-se a un amfibi de color blau i tenir un cap horitzontal amb dos ulls grans.\nMantenint el vincle amb la temàtica de l'exposició, la mascota estarà acompanyada dels Posis, uns éssers bons que omplen d'aigua tot allò que trepitgen. D'altra banda, els enemics de la mascota seran el Negas, unes baboses que absorbeixen l'aigua.\nEn declaracions a Ràdio Sant Cugat, el dissenyador ha explicat d'on va sorgir la idea per elaborar la mascota.\nCom molts participants al concurs, vaig partir de la idea d'una gota d'aigua. El resultat final té moltes semblances amb un amfibi.\nSergi López ha dedicat més de quatre mesos i prop de 50 esbossos per donar vida a la mascota. Malgrat que López va posar el nom d'Ica a la seva creació, l'organització de la iniciativa ha convocat un concurs perquè la ciutadania bategi la mascota. Entre les diverses propostes, un jurat escollirà sis noms. Posteriorment, s'obrirà una nova votació en què els participants decidiran finalment el nom de la creació.\nLópez assegura que el concurs pretén apropar la mascota a la societat.\nVaig proposar el nom d'Ica en referència al diminutiu que usen a Saragossa quan parlen. L'organització, però, ha fet un concurs públic per escollir el nom.\nL'exposició internacional de Saragossa se celebrarà des del 14 de juny al 13 de setembre del 2008. Sergi López és dissenyador 'free-lance' i professor de l'Escola de Disseny de Terrassa. El santcugatenc té 30 anys d'edat i en fa 25 que viu a la ciutat.


Vermut literari amb Francesc Hernàndez: L'escriptura pot salvar vides? - 8 d'octubre 2016\nPublicat per Tanit d’octubre 08, 2016\nL'escriptura és una eina poderosa per a realitzar canvis interiors. Aixi ho afirma Francesc Hernàndez, professor del Laboratori de Lletres, on es dedica a impartir cursos d'escriptura d'exploració personal.\nPerò en Francesc no només ha donat classe a aprenents d'escriptors, com seriem els membres de Planeta Lletra, sinó que ha portat grups d'escriptura amb seropositius, amb ex-addictes, dones maltractades, malalts mentals, homes que volen conèixer-se millor, infants hospitalitzats i grups de dol.\nDe cada grup, de cada persona, ha après coses noves sobre l'escriptura i el fet d'escriure. Perquè hi ha qui escriu des del sofriment i hi ha qui escriu des de la superació d'aquest sofriment (i n'està content).\nVista parcial de la sala del Cafè del Mar mentre tenia lloc el Vermut amb F.Hernàndez\nUna de les seves primeres preguntes al públic assistent: "Qui de vosaltres porta o ha portat un diari personal?" va provocar un intercanvi d'opinions i reflexions molt divers.\nQuants escriptors han demanat que es cremessin els seus escrits quan fossin morts! Si a Kafka li haguessin fet cas... Hem tornat a rellegir algun diari nostre de fa temps? Què ens ha semblat el que hi havíem escrit?\nUn diari personal pot ser una eina molt vàlida, per als que volem ser escriptors, per a obligar-nos o motivar-nos a escriure cada dia. Perquè cada dia hi ha coses a escriure per a vèncer la famosa por a la pàgina en blanc. Perquè del que ens passa, de les persones amb qui ens creuem pel carrer, poden sortir els nostres personatges de ficció. La realitat ens inspira, si la posem per escrit.\nEn Francesc Hernàndez escoltant les opinions del públic.\nEn Francesc Hernàndez ens ha fet reflexionar sobre quan escrivim i quan deixem d'escriure. A tall d'anècdota, diu que la primera raó per a que un escriptor deixi d'escriure és l'enamorament. També les crisis personals fan que deixem d'escriure, però això no vol dir que no puguem escriure més tard, sobre el que ens ha passat quan estàvem enamorats o quan passàvem una crisi.\nI un altre tema a pensar és la finalitat dels nostres escrits: Per a què escrivim?\nHa estat un dels vermuts literaris més participatius, en Francesc encetava un tema i els lletrícoles, o el públic assistent, dèiem la nostra; aportant opinions, experiències viscudes i noves reflexions. Sempre amb el tema en comú de l'escriptura com a mirall de la vida.\nEtiquetes de comentaris: activitats conferències Vermut\nD&D 9 d’octubre de 2016 a les 20:16\nQuants cops l'escriptura parla de nosaltres? I quan es posa paraules al que sentim no ens sentim millor? Una mestra meva deia que si no tens res a dir és millor que no escriguis (estic totalment d'acord) però que quan ho facis has de ser sincer. D'aquesta manera, per a mi és clar, és quan l'escriptura és terapèutica, que pot salvar vides, vaja.\nEscritor En Crisis 10 d’octubre de 2016 a les 13:29\nSóc el Francesc, el vostre tertulià de dissbte. Gràcies a Planeta Lletra l'oportunitat d'explicar la meva experiència i per sobre de tot, gràcies per la vostra participació activa.


American Red Cross Motor Corps - Viquipèdia, l'enciclopèdia lliure\nRed Cross Motor Corps (1917)\nL'American Red Cross Motor Corps (coneguda en anglès també com a American Red Cross motor service) fou fundat el 1917 per l'American Red Cross (ARC). El cos estava compost íntegrament de dones per donar suport a l'Exèrcit dels Estats Units d'Amèrica per transportar soldats i subministraments durant la Primera Guerra Mundial així com per donar assistència a d'altres treballadors de l'ARC en diverses tasques. La diversitat de la feina incloïa des de cantines fins a hospitals militars, campaments, serveis de la llar, ajuda externa o d'altres serveis com la pandèmia de grip de 1918.\n3 Pandèmia de grip de 1918\n4 Desastre de Perth Amboy\nCom a resultat de la petició del director del Bureau of Motor Corps Service en una conferència a Washington DC, els motor services de sis de les principals ciutats estatunidenques que prèviament havien estat entitats independents pel que feia a la seva organització, es van combinar en la Red Cross Corps. Com a resultat, la Red Cross Motor Corps Service es convertí en una institució coordinada, capaç d'assolir la demanda de transport local i més per tots els Estats Units d'Amèrica. Les organitzacions que passaren a formar part de la Red Cross Motor Corps Service foren la Motor Messenger Service de Filadèlfia, el National Service League Motor Corps d'Atlanta, el National Service League Motor Corps de Nova York i Buffalo, l'Emergency Motor Corps de Nova Orleans i l'Emergency Drivers de Xicago. Totes aquestes organitzacions foren representades en una conferència nacional pels seus comandaments en cap, que es convertiren en comandaments de la Red Cross Motor Corps Service en les seves respectives ciutats. Els quatre cossos independents afegiren més de sis-cents membres al les Motor Corps.\nEn els següents mesos durant els quals el comandament nacional esdevingué controlat pels voluntaris de les diverses ciutats, l'eficiència i la uniformitat del cos incrementaren considerablement. Normes i requeriments s'estandarditzaren. Aptituds físiques, experiència en la conducció, coneixements de mecànica, independència en cas d'accident de trànsit i entrenaments militars passaren a ser requeriments dels membres de la divisió de transport. Per conductors d'ambulància, els requeriments addicionals eren primers auxilis i moviments de lliteres. Per ajudants d'auxili, que eren membres no actius, 12 dies d'experiència en el pavelló d'accidents d'un hospital eren necessaris.\nEn conformitat amb la petició del Departament de Guerra dels Estats Units d'Amèrica, l'uniforme caqui i la insígnia utilitzada anteriorment es descartaren. La nova regulació d'uniforme de les Motor Corps esdevingué el gris de la Red Cross Oxford. Els cotxes del cos havien de poder ser diferenciats per una banderola metàl·lica blanca amb la creu roja i les paraules "Motor Corps". Entre aquesta distinció i els papers de conduir eren considerats suficients en la majoria de casos per obtenir dret de pas en afers oficials. Es decidí també que les dones de l'American Red Cross Motor Corps durien els telegrames oficials contenint informació d'ultramar a les cases dels familiars de morts i ferits.\nFlorence Harriman encapçalant les Washington Ambulance Corps en una desfilada de la Creu Roja\nLes Motor Corps de l'American Red Cross s'organitzaren principalment durant la Primera Guerra Mundial per ajudar a l'exèrcit, particularment en retirar persones malaltes i ferides de vaixells i trens a hospitals i llars. També cooperaven amb altres departaments de la Creu Roja i agències en requeriments i entrega de subministraments. No hi havia gaire incentius per atreure treballadors al cos donat que era freqüentment intens, dut a terme sota tot tipus de condicions, en qualsevol temps i qualsevol moment quan es necessitava. Tot i això, la resposta a la primera crida de voluntaris va ser àmplia. El cos s'organitzà en el Bureau of the Department of Military Relief i en cada divisió que contenia un Motor Corps, un capità era nomenat per comandar-los, amb poder per nomenar tinents i d'altres oficials. La disciplina miliar i un mínim entrenament militar foren estrictament imposats. La First Division consistia en els conductores d'ambulàncies i camions, que eren requerides de complir el més alt dels estàndards i complir la part més exigent del cos. En aquesta divisió totes les dones havien de passar exàmens en mecànica d'automòbils, primers auxilis, moviments de lliteres així com conducció en carretera. Un certificat era emès a cada dona que es qualificava per la First Division.\nPel 30 de juny de 1918, ja hi havia en operació prop de 100 Motor Corps als Estats Units d'Amèrica amb un total aproximat de 3.000 dones en servei. Durant l'estiu de 1918 el desenvolupament de les Motor Corps fou ràpid i sistemàtic. L'1 de novembre de 1918, ja hi havia 12.000 treballadores, la majoria no només utilitzant el seu temps sinó l'ús dels seus propis cotxes. Moltes noves Corps foren entrenades a través de tot el país i diverses entitats similars que operaren fins llavors independentment també passaren a formar part de la Creu Roja. El 31 de desembre de 1918, ja hi havia 297 Motor Corps amb 11.604 socis sense comptar totes les assistents i reserves que s'hi havien apuntat en temps d'emergència. A més del fet que totes les treballadores eren voluntàries, cada membre proveïa del seu propi cotxe i pagava totes les despeses d'operació. Les membres que formaven part del servei regular havien de complir com a mínim 16 hores a la setmana. Tot i això, la majoria de dones treballaven més del doble del mínim requerit. Durant els dotze mesos fins el 28 de febrer de 1919, més de 5.600.000 quilòmetres foren coberts per vehicles operats cobrint els diversos serveis de la divisió així com durant la pandèmia de grip de 1918.\nA través dels resultats dels mesos de març fins a juny de 1919 es pot veure com de constant fou la seva feina fins al final de la guerra recopilant fins a 249.568 hores de servei. Més de 3.370 treballadores, de les quals 3.240 eren actives, treballaren constantment operant 2.603 cotxes, 71 ambulàncies, 44 camions i 146 altres vehicles. De les 190 Motor Corps, només 83 reportaren estadístiques de manera que els nombres reals són en realitat més elevats. A part d'alguns serveis particulars inclosos els pocs hospitals militars restants, durant el desembre de 1920, les Motor Corps foren majoritàriament desmobilitzades, essent primàriament una organització de reserva per cobrir situacions d'emergència civil i militar en temps de pau.\nPandèmia de grip de 1918[modifica]\nLa pandèmia de grip a Sant Louis el 1918\nDurant la pandèmia de grip que s'estengué pel país la tardor de 1918, la Red Cross Motor Service hagué de superar l'examen més difícil des de la seva creació. Com a resultat, centenars d'articles de diari i cartes testimonials es conserven avui dia lloant la feina del cos, des de particulars fins a militars, metges, autoritats i institucions testificant la feina valuosa del cos durant la crisi de la grip. Sense por de contraure-la, les dones de les Motor Corps treballaren nit i dia servint freqüentment fins a 100 hores setmanals duent pacients —a collibè, en llençols, mantes, cadires o qualsevol cosa que servís quan no hi havia lliteres disponibles— als hospitals. Cap tasca fou rebutjada ni cap de les seves membres es negaren a realitzar cap d'aquests serveis, van fer el que fos que es necessités. Consta que fins i tot van desinfectar terres, cuinaren per famílies on tots els seus membres eren malalts i fins i tot realitzaren funerals.\nDesastre de Perth Amboy[modifica]\nEl 1918, la T. A. Gillespie Company Shell Loading Plant de Perth Amboy patí una explosió i la Gillespie Munitions Loading Plant fou destruïda. Els membres de les Motor Corps donaren un servei inestimable en transportar doctors, infermeres i treballadors al lloc dels fets. També transportaren centenars de refugiats i cercaren refugi, menjar, roba i atenció mèdica per tots ells.\nDurant la Segona Guerra Mundial, 45.000 dones registraren més de 98.000.000 quilòmetres en entregues i transports diversos. Molts dels membres s'iniciaren en classes de mecànica per mantenir els seus cotxes funcionant i així poder utilitzar-los per transportar el que fos incloent subministraments, i no només malalts i ferits, sinó també voluntaris a les diverses instal·lacions. Les classes de mecànica consistien en tot el que calia saber, des d'engegar un cotxe fent un salt a la ignició fins a canviar les rodes o 20 hores d'entrenament mèdic d'emergència. Diverses ciutats importants com Nova York i Xicago també tingueren unitats afroamericanes de les Motor Corps.\n↑ 1,0 1,1 «Our History» (en anglès). American Red Cross. [Consulta: 2 maig 2020].\n↑ Schwarzkopf, E.E. «Motor Corps Unit». Automobile Topics, 50, 1918.\n↑ 3,0 3,1 3,2 3,3 3,4 «Bureau of Publications for the Department of Chapters». The Red Cross Bulletin, 6, 4, 1920.\n↑ 4,0 4,1 The Work of the American Red Cross During the War: A Statement of Finances and Accomplishments for the Period July 1, 1917, to February 28, 1919 (en anglès). American National Red Cross, 1919.\n↑ Mullenbach, Cheryl. Double Victory: How African American Women Broke Race and Gender Barriers to Help Win World War II (en anglès). Chicago Review Press, 2013.\nObtingut de «https://ca.wikipedia.org/w/index.php?title=American_Red_Cross_Motor_Corps&oldid=27605515»\nLa pàgina va ser modificada per darrera vegada el 22 juny 2021 a les 16:30.